**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.03.2019, ora 08.00 –28.03.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 28.03.2019, ora 7.00**

**RÂURI**

**Debitele au fost, în general, staționare,** exceptând râurile din bazinele hidrografice: Vișeu, Iza, Tur, Someș, Crișuri,Mureș, Bega, Timiș, Bârzava, Caraș, Nera, Cerna, Moldova, Bistrița, Buzău, unde au fost în scădere.

 Pe cursurile superioare ale Oltului, Prutului și cursul superior și mijlociu al Trotușului, debitele au fost în creștere, ca urmare a propagării.

 Debitele se situează, în general, la valori cuprinse între 30-90% din mediile multianuale lunare, mai mari pe râurile din bazinele hidrografice: Vişeu, Iza, Tur, Someșul Mare, Lăpuş, Târnave, Arieș, Cibin, Prahova, Suceava, Moldova, Bistrița și Buzău, în bazinele superioare ale Mureșului, Jiului, Oltului, Trotușului, Putnei şi pe tot cursul Mureșului și Jiului și mai mici (sub 30% din normalele lunare) pe râurile din bazinele Vedea, Bârlad, pe afluenții Prutului și izolat în bazinul inferior al Argeșului.

 Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staţionare,** exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera și Cerna, unde vor fi în scădere.

Sunt posibile creșteri izolate de niveluri și debite pe unele râuri mici din zonele de deal și munte din nordul și estul țării datorită precipitațiilor lichide, slabe cantitativ, prognozate și cedării apei din stratul de zăpadă aferent zonelor montane.

 Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 27-28.03.2019 **a fost în scădere, având valoarea de 6300 m3/s**, sub media multianuală a lunii **martie (6700 m3/s).**

În aval de Porţile de Fier debitele au fost în scădere la Gruia și pe sectorul Bechet – Tulcea și în creștere la Calafat.

**Debitul la intrarea în ţară** (secţiunea Baziaş) **va fi în scădere (6100 m3/s).**

În aval de Porţile de Fier debitele vor fi, în general, în scădere pe sectoarele Gruia – Calafat și Zimnicea – Tulcea și staționare pe sectorul Bechet – Tr. Măgurele.

**2.** **Situaţia meteorologică în intervalul 27.03.2019, ora 08.00 –28.03.2019, ora 06.00**

**În ţară,** vremea a fost mai rece decât în mod obișnuit la această dată în cea mai mare parte a țării, exceptând sudul, unde a fost apropiată de normal sub aspect termic. În cursul zilei cerul a fost temporar noros în regiunile estice, sud-estice și în zona de munte și mai mult senin în restul teritoriului. Izolat și trecător în nordul Moldovei și în Carpații Meridionali a nins slab. Vântul a suflat slab și moderat, cu intensificări în majoritatea regiunilor, dar mai ales în Moldova, unde s-au atins viteze de 79 km/h, precum și la munte, unde au fost rafale de până la 112 km/h, iar zăpada a fost spulberată. Stratul de zăpadă măsurat aseară la ora 20 în platformele stațiilor meteorologice era prezent doar la munte, unde atingea 234 cm în Masivul Făgăraș (Bâlea Lac). Temperaturile maxime au fost cuprinse între 6 grade la Suceava, Stânca Ștefănești și Târgu Neamț și 16 grade la Calafat, Drobeta Turnu-Severin, Băilești, Titu, Craiova, Videle, Drăgășani și București-Filaret, iar la ora 06.00 se înregistrau valori termice cuprinse între -9 grade la Miercurea Ciuc și 4 grade la Constanța-Dig, Giurgiu, Alexandria, Șiria și Bechet. Dimineața și noaptea, local, s-a semnalat brumă.

**Observaţie:** *De ieri dimineața de la ora 06.00 a fost în vigoare 1 atenționare cod galben pentru fenomeme meteorologice periculoase imediate, emisă de SRPV Constanța.*

**La Bucureşti,** vremea a fost apropiată de normal din punct de vedere termic și predominant frumoasă. Cerul a fost variabil ziua și mai mult senin noaptea, iar vântul a suflat slab și moderat. Temperatura maximă a fost de 15 grade la Afumați și Băneasa și 16 grade la Filaret, iar la ora 06.00 se înregistrau -3 grade la Băneasa, -1 grad la Afumați și 1 grad la Filaret.

**3. Prognoza meteorologică în intervalul 28.03.2019, ora 08.00 –29.03.2019, ora 08.00**

**În ţară,** vremea se va menține ușor mai rece decât în mod normal la această dată în cea mai mare parte a țării. Temperaturile maxime vor fi cuprinse între 6 și 15 grade, iar cele minime se vor situa între -6 și 4 grade. Cerul va fi variabil, cu înnorări mai accentuate ziua în regiunile nordice, iar noaptea și în cele estice, dar numai izolat vor fi precipitații, predominant ploi, iar în Carpații Orientali va ninge slab. Vântul va sufla slab și moderat, cu unele intensificări în est, sud-est și la munte. Dimineața și noaptea, local, se va produce brumă.

**La Bucureşti,** vremea va fi mai rece decât în mod normal la această dată. Temperatura maximă va fi de 12...14 grade, iar cea minimă se va situa în jurul valorii de 0 grade. Cerul va fi variabil, iar vântul va sufla slab și moderat. Dimineața și noaptea vor fi condiții de brumă.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 27 martie 2019, ora 20.00 – 28 martie 2019, ora 20.00.**

**TABEL RISCURI DE AVALANŞE**

**Buletin**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **FĂGĂRAŞ** | **RISC ÎNSEMNAT (3)** | **RISC MODERAT (2)** |
| **BUCEGI** | **RISC ÎNSEMNAT (3)** | **RISC MODERAT (2)** |
| **ȚARCU – GODEANU şi PARÂNG - Șureanu** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare** | **RISC MODERAT (2)** | **RISC MODERAT (2)** |
| **Grupa Nordică a Carpaților Orientali****(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **RISC ÎNSEMNAT (3)** | **RISC MODERAT (2)** |

**EVOLUŢIA VREMII ÎN INTERVALUL: 26.03.2019, ora 20.00 – 27.03.2019, ora 20.00:**

Vremea s-a răcit față de ziua precedentă. Cerul a fost temporar noros, devenind variabil spre final. Local în Carpații Meridionali și Orientali a nins moderat. Vântul a suflat moderat, cu intensificări locale din sector predominant nord-vestic, ce au atins viteze maxime de 80-110 km/h pe creste, viscolind zăpada. Local s-a semnalat ceață, asociată izolat și cu depunere de chiciură. Stratul de zăpadă nu a suferit modificări importante.

**Grosimea stratului de zăpadă în 27.03.2019, ora 14.00:**

Carpații Meridionali: 235 cm la Bâlea-Lac, 134 cm Vf. Țarcu, 127 cm la Vf. Omu, 44 cm la Păltiniș, 22 cm la Parâng, 26 cm la Sinaia, 21 cm la Cuntu, 7 cm la Fundata, 7 cm la Predeal.

Carpații Orientali: 100 cm la Vf. Lăcăuți, 97 cm la Vf. Călimani, 59 cm la Bucin, 74 cm la Vf. Ceahlău-Toaca, 32 cm la Iezer - Vf. Pietrosul Rodnei.

Carpații Occidentali: 39 cm la Stâna de Vale, 42 cm la Semenic, 35 cm la Vlădeasa cota 1400 m, 22 cm la Vf. Vlădeasa, 16 cm la Băișoara.

**Evoluţia vremii în intervalul 27.03.2019, ora 20.00 – 28.03.2019, ora 20.00:**

Vremea va fi rece. Cerul va fi senin noaptea și variabil mâine, cu unele înnorări temporare în Orientali unde izolat seara sunt condiții de fulguieli. Vântul va sufla slab și moderat, cu intensificări locale din sector nordic, ce temporar vor depăși 60-70 km/h în zonele de creastă din Carpații Meridionali și Orientali, spulberând zăpada. Local se va semnala ceață.

 Peste 1800 m: temperaturi minime: -15 la -10 gr.C; temperaturi maxime: -9 la -4 gr.C

Sub 1800 m: temperaturi minime: -11 la -6 gr.C; temperaturi maxime: -3 la 5 gr.C

 **STABILITATEA şi EVOLUŢIA STRATULUI de ZĂPADĂ:**

 **a). în masivul Făgăraș:**

**La altitudini mai mari de 1800 m: RISC MODERAT (2)**

La peste 1800 m, la suprafață întâlnim un strat de 5-10 cm de zăpadă proaspătă, depus peste stratul vechi umezit, dar înghețat în partea superioară odată cu scăderea temperaturilor. În profunzime stratul este format în special din granule rotunde și fațetate, cu mai multe cruste de gheață intercalate, iar spre bază predomină cristale fațetate și de tip cupă. Pe pantele suficient de înclinate se pot declanșa avalanșe mai ales la supraîncărcări mari, dar izolat pot fi și curgeri și avalanșe spontane de mici dimensiuni, prin alunecarea stratului nou depus peste cel vechi.

**La altitudini mai mici de 1800 m: RISC REDUS (1)**

Sub 1800 m, la suprafață întâlnim un strat de câțiva centimetri de zăpadă proaspătă depus peste stratul vechi compactat, umezit și înghețat în partea superioară ca urmare a scăderii temperaturilor. Declanșarea avalanșelor va fi posibilă în special pe pantele cu înclinare mare și la supraîncărcări mari. Izolat, sub acțiunea insolației, se pot produce spontan curgeri sau avalanșe de mici dimensiuni prin alunecarea stratului nou depus peste cel vechi.

 **b). în masivul Bucegi:**

**La altitudini mai mari de 1800 m: RISC MODERAT (2)**

La peste 1800 m, la suprafață se găsește un strat de până la 10 cm de zăpadă proaspătă, depus peste stratul vechi umezit, dar înghețat în partea superioară odată cu scăderea temperaturilor. În profunzime stratul este format în special din granule rotunde și fațetate, cu mai multe cruste de gheață intercalate, iar spre bază predomină cristalele fațetate și de tip cupă. Pe pantele suficient de înclinate se pot declanșa avalanșe mai ales la supraîncărcări mari, dar izolat pot fi și curgeri și avalanșe spontane de mici dimensiuni, prin alunecarea stratului nou depus peste cel vechi.

**La altitudini mai mici de 1800 m: RISC REDUS (1)**

Sub 1800 m, la suprafață întâlnim deasemenea un strat de câțiva centimetri de zăpadă proaspătă depus peste stratul vechi compactat. Declanșarea avalanșelor va fi posibilă în special pe pantele cu înclinare mare și la supraîncărcări mari. Izolat, sub acțiunea insolației, se pot produce spontan curgeri sau avalanșe de mici dimensiuni prin alunecarea stratului nou depus peste cel vechi.

 **c).** **în masivele Țarcu – Godeanu şi masivul Parâng – Șureanu:**

**La altitudini mai mari de 1800 m: RISC MODERAT (2)**

La peste 1800 m, stratul de zăpadă a înghețat la suprafață ca urmare a scăderii temperaturilor și e parțial umezit în partea superioară. În profunzime stratul este format în special din granule rotunde, fațetate și de tip cupă, cu mai multe cruste de gheață intercalate. Pe pantele suficient de înclinate se pot declanșa avalanșe mai ales la supraîncărcări mari, riscul fiind mai accentuat în zonele unde există depozite mai însemnate de zăpadă.

**La altitudini mai mici de 1800 m: RISC REDUS (1)**

Sub 1800 m, stratul este în general compactat și puternic umezit, dar va îngheța în partea superioară în cursul nopții și dimineții ca urmare a scăderii temperaturilor. Declanșarea avalanșelor va fi posibilă în special pe pantele cu înclinare mare și la supraîncărcări mari. Izolat, sub acțiunea insolației și pe fondul temperaturilor diurne ușor pozitive, se pot produce spontan curgeri sau avalanșe de mici dimensiuni.

 **d). în Munții Vlădeasa – Muntele Mare: - RISC MODERAT (2)**

Stratul de zăpadă este puternic umezit, iar în interior sunt prezente multiple cruste de gheață. Răcirea vremii a crescut gradul de compactare a stratului prin înghețarea lui în partea superioară. Riscul de declanșare a avalanșelor va fi moderat în special pe pantele cu înclinare mare și cu depozite de zăpadă mai însemnate. Izolat, sub acțiunea insolației și pe fondul temperaturilor diurne ușor pozitive de la altitudini intermediare, se pot produce spontan curgeri sau avalanșe de mici dimensiuni.

**e). în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

**La altitudini mai mari de 1800 m: RISC MODERAT (2)**

La peste 1800 m, la suprafață se găsește un strat de până la 10 cm de zăpadă proaspătă, depus peste stratul vechi umezit, dar înghețat în partea superioară odată cu scăderea temperaturilor. În profunzime stratul este format în special din granule rotunde și fațetate, cu mai multe cruste de gheață intercalate, iar spre bază predomină cristalele fațetate și de tip cupă. Pe pantele suficient de înclinate se pot declanșa avalanșe mai ales la supraîncărcări mari, dar izolat pot fi și curgeri și avalanșe spontane de mici dimensiuni, prin alunecarea stratului nou depus peste cel vechi.

**La altitudini mai mici de 1800 m: RISC REDUS (1)**

Sub 1800 m, la suprafață întâlnim un strat de câțiva centimetri de zăpadă proaspătă depus peste stratul vechi compactat, umezit și înghețat în partea superioară ca urmare a scăderii temperaturilor. Declanșarea avalanșelor va fi posibilă în special pe pantele cu înclinare mare și la supraîncărcări mari. Izolat, sub acțiunea insolației, se pot produce spontan curgeri sau avalanșe de mici dimensiuni prin alunecarea stratului nou depus peste cel vechi.

 **Notă:**

**RISC MODERAT -** cod galben (**2**) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Mureş** revine cu informaţii suplimentare referitoare la măsurile trasate poluatorilor apei pârâului Donca, afluent de dreapta al râului Bistra (afluent de dreapta al râului Mureş) în zona satului Bistra Mureşului din comuna Deda, jud. Mureş, societăţile de exploatare a materialului lemnos din zonă, SC NELCRIN Prod Impex SRL şi SC DINFOREST SRL, care au produs culoare maronie a apei şi prezența materiilor în suspensie, în data de 08.03.2019, ora 12.10. Nu s-a înregistrat mortalitate piscicolă. Societăţile de exploatare a materialului lemnos nu au montat podeţe provizorii în zonele de traversare a albiei. Transportul materialului lemnos prin cursul de apă s-a oprit la ora 18:00.

Masuri trasate poluatorului SC NELCRIN Prod Impex SRL:

1.Respectarea intocmai a prevederilor Legii Apelor nr. 107/1996, cu completarile si modificarile ulterioare, art. 27, alineat (1);

2. Se vor respecta intocmai prevederile Ordinului Ministerului Mediului si Padurilor nr. 1540 / 2011, art. 10 si 13, referitoare la tehnologia de exploatare a masei lemnoase, la măsurile necesare pentru evitarea degradării solului si măsurile pentru protecţia albiilor pâraielor şi văilor ori a locurilor expuse viiturilor. Scoaterea lemnului cu utilaje forestiere se poate face prin târâre numai când solul este ingheţat sau acoperit cu zăpadă, în conformitate cu prevederile Ordinului 1540/2011.

Măsuri trasate poluatorului SC DINFOREST SRL:

Respectarea întocmai a prevederilor Legii Apelor nr. 107 / 1996, cu completările şi modificările ulterioare, art. 27, alineat (1) Orice activitate pe luciul de apă, în albii minore, arii protejate ori în zone de protecţie, inclusiv navigaţia, plutăritul, flotajul, exploatarea agregatelor minerale sau recoltarea stufului, precum şi exploatarea fondului piscicol şi pescuitul sportiv se vor realiza astfel încât să nu producă efecte negative asupra apei, malurilor şi albiilor cursurilor de apă, malurilor şi cuvetelor lacurilor, monumentelor naturii, construcţiilor, lucrărilor sau instalaţiilor existente în albii şi să influenţeze cât mai puţin folosirea apelor de către alţi utilizatori.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 26.03.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**Garda Forestieră Rm. Vâlcea** informează despre **producerea, a 6 incendii de litieră:**

**- la data de 25.03.2019, la ora 14:00, unui incendiu de litieră pe raza DS Gorj, Ocolului Silvic Hurezani, în zona localităţii Stoina, judeţul Gorj. A fost afectată o suprafață de 9 ha**. Incendiul a fost stins în 25.03.2019, la ora 14:00, de 1 persoană angajat silvic, 10 cetățeni, cu mijloace de intervenţie specifice. Cauza izbucnirii incendiului este foc deschis lăsat nesupravegheat propagat din teren agricol.

**- la data de 25.03.2019, la ora 10:00, unui incendiu de litieră pe raza DS Gorj, Ocolului Silvic Hurezani, în zona localităţii Berleşti, judeţul Gorj. A fost afectată o suprafață de 2,4 ha**. Incendiul a fost stins în 25.03.2019, la ora 19:00, de 1 persoană angajat silvic, 3

cetățeni, cu mijloace de intervenţie specifice. Cauza izbucnirii incendiului este foc deschis lăsat nesupravegheat propagat din teren agricol.

**- la data de 25.03.2019, la ora 10:00, unui incendiu de litieră pe raza DS Gorj, Ocolului Silvic Hurezani, în zona localităţii Berleşti, judeţul Gorj. A fost afectată o suprafață de 2,1 ha**. Incendiul a fost stins în 25.03.2019, la ora 19:00, de 1 persoană angajat silvic, 4 cetățeni, cu mijloace de intervenţie specifice. Cauza izbucnirii incendiului este foc deschis lăsat nesupravegheat propagat din teren agricol.

**- la data de 25.03.2019, la ora 15:00, unui incendiu de litieră pe raza DS Gorj, Ocolului Silvic Hurezani, în zona localităţii Cruset, judeţul Gorj. A fost afectată o suprafață de 5,2 ha**. Incendiul a fost stins în 25.03.2019, la ora 21:00, de 1 persoană angajat silvic, 2 cetățeni, cu mijloace de intervenţie specifice. Cauza izbucnirii incendiului este foc deschis lăsat nesupravegheat propagat din teren agricol.

**- la data de 26.03.2019, la ora 17:00, unui incendiu de litieră pe raza DS Gorj, Ocolului Silvic Hurezani, în zona localităţii Stoina, judeţul Gorj. A fost afectată o suprafață de 2,5 ha**. Incendiul a fost stins în 26.03.2019, la ora 22:00, de 1 persoană angajat silvic, 10 cetățeni, cu mijloace de intervenţie specifice. Cauza izbucnirii incendiului este foc deschis lăsat nesupravegheat propagat din teren agricol.

**- la data de 25.03.2019, la ora 15:00, unui incendiu de litieră pe raza DS Gorj, Ocolului Silvic Tarniţa, în zona localităţii Sovarna, judeţul Mehedinţi. A fost afectată o suprafață de 5 ha arboret**. Incendiul a fost stins în 25.03.2019, la ora 19:00, de 7 persoane angajaţi silvici, 1 cetățean, cu mijloace de intervenţie specifice. Cauza izbucnirii incendiului este foc deschis lăsat nesupravegheat propagat din teren agricol. **A fost înregistrată o pagubă la masa lemnoasă de 2126 lei, reprezentând 16 mc de material lemnos fasonat din platforma primară.** Cauza izbucnirii incendiului este necunoscută.

**Garda Forestieră Braşov** informează despre **producerea, a 2 incendii de litieră:**

**- la data de 25.03.2019, la ora 12:30, unui incendiu de litieră pe raza DS Sibiu, Ocolului Silvic Dumbrăveni, în zona localităţii Biertan, judeţul Sibiu. A fost afectată o suprafață de 3 ha, din care arboret 2ha**. Incendiul a fost stins în 25.03.2019, la ora 15:20, de 5 persoane angajaţi silvici, 5 persoane pompieri civili și 10 cetățeni, cu mijloace de intervenţie specifice. Cauza izbucnirii incendiului este foc deschis lăsat nesupravegheat.

**- la data de 24.03.2019, la ora 03:00, unui incendiu de litieră pe raza DS Sibiu, Ocolului Silvic Agnita, în zona localităţii Mihăileni, judeţul Sibiu. A fost afectată o suprafață de 3,6 ha arboret**. Incendiul a fost stins în 24.03.2019, la ora 7:00, de 2 persoane angajaţi silvici, cu mijloace de intervenţie specifice. Cauza izbucnirii incendiului este foc deschis lăsat nesupravegheat.

**Garda Forestieră Timişoara** informează despre **producerea, a 5 incendii de litieră:**

**- la data de 24.03.2019, la ora 16:00, unui incendiu de litieră pe raza Ocolului Silvic Abrud, în zona localităţii Lăpugiu de Jos, judeţul Hunedoara. A fost afectată o suprafață de 6 ha, din care arboret 3ha**. Incendiul a fost stins la 25.03.2019, la ora 10:30, de 1 persoană angajat silvic, 4 persoane pompieri militari și 6 cetățeni, cu mijloace de intervenţie specifice, lopeţi, găleţi. **A fost înregistrată o pagubă la masa lemnoasă de 5000 lei, reprezentând 30 mc**. **arbori**. Cauza izbucnirii incendiului este necunoscută.

**- la data de 26.03.2019, la ora 18:30, unui incendiu de litieră pe raza Ocolului Silvic Bocşa Română, în zona localităţii Doclin, judeţul Caraş Severin. A fost afectată o suprafață de 2,4 ha**. Incendiul a fost stins la 26.03.2019, la ora 21:00, de 4 persoane angajaţi silvici, 3 persoane pompieri militari, cu mijloace de intervenţie specifice. Cauza izbucnirii incendiului este foc deschis propagat din păşuni, lăsat nesupravegheat.

**- la data de 26.03.2019, la ora 15:00, unui incendiu de litieră pe raza Ocolului Silvic Moldova Nouă, în zona localităţii Moldova Nouă, judeţul Caraş Severin. A fost afectată o suprafață de 2,0 ha**. Incendiul a fost stins la 26.03.2019, la ora 17:30, de 7 persoane angajaţi silvici, 20 persoane pompieri militari, cu mijloace de intervenţie specifice, 3 autospeciale ISU. Cauza izbucnirii incendiului este foc deschis propagat din păşuni, lăsat nesupravegheat.

**- la data de 26.03.2019, la ora 13:00, unui incendiu de litieră pe raza Ocolului Silvic Nera, în zona localităţii Prigor, judeţul Caraş Severin. A fost afectată o suprafață de 0,8 ha**. Incendiul a fost stins la 26.03.2019, la ora 18:30, de 8 persoane angajaţi silvici, cu mijloace de intervenţie specifice. Cauza izbucnirii incendiului este foc deschis propagat din păşuni, teren agricol, lăsat nesupravegheat.

**- în data de 27.03.2019, la ora 08:20, unui incendiu de litieră pe raza Ocolului Silvic Geoagiu, în zona localităţii Balşa, judeţul Hunedoara. A fost afectată o suprafață de 1,5 ha, proprietate privată**. Incendiul este în curs de stingere de 4 persoane angajaţi silvici, 5 persoane pompieri militari, cu mijloace de intervenţie specifice, lopeţi, mături, sape. Cauza izbucnirii incendiului este foc nesupravegheat din zona fâneţelor învecinate.

**APM Brăila, DS Brăila, Administrația Parcului Natural Balta Mică a Brăilei**, informează despre **producerea, la 25.03.2019 la ora 14.30, a unui incendiu in zona lacului Lupoiu, com. Măraşu, jud Brăila. A ars integral vegetaţia lacustră, stuf, papură şi pipirig, pe 30 ha si 2 ha litieră.** Incendiul a fost stins în 25.03.2019, ora 20:00, de 4 persoane angajaţi silvici, de 4 persoane Parc Natural, 4 persoane pompieri militari și 17 cetățeni, cu mijloace de intervenţie specifice, lopeţi, bătătoare, tractor plug. Cauza izbucnirii incendiului este necunoscută.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 26.03.2019 - 27.03.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE